لیبی‌یه عسگر گؤندریلمه‌سیله باغلی جمهورباشقانلیغی تکلیفی تورکییه بؤیوک میللت مجلیسینه تقدیم ائدیلدی.
تکلیف‌ده لیبی‌یه عسگر گؤندریلمه‌سینه نیه احتیاج دویولدوغو ایضاح ائدیلیر، بو اؤلکه‌ده‌کی چاتیشما و ترور موحیطی دقته چاتدیریلیر، "چاتیشمالار ایچ ساواشا چئوریلرسه، تورکییه‌نین بؤلگه‌ده‌کی منفعتلرینه ضرر توخوناجاق" اویاریسی وئریلیر.
تکلیف‌ده تورکییه عسگرینین لیبی‌ده‌کی وظیفه‌لرینین جمهورباشقانی طرفین‌دن تعیین اولوناجاغی بیلدیریلیر و تورکییه سلاح‌لی قوه‌لرینین ۱ ایل مدتینه لیبی‌یه گؤندریلمه‌سی اوچون مجلیس‌دن ایجازه ایسته‌نیلیر.
تورکییه عسگرینین لیبی‌ده‌کی وظیفه‌لری تکلیف‌ده بئله قید اولونور:
* لیبی‌ده‌ تشکیلاتی اوردو یارادیلماسی اوچون لازیم اولان تعلیم و مصلحت خیدمتی وئرمک،
* تورکییه‌نین میللی چیخارلارینا تهدید وضعیتین‌ده لازیم اولان تدبیرلری گؤرمک،
* لیبی‌ده‌کی غیرقانونی سلاح‌لی قروپلار و ترور تشکیلاتلاری طرفین‌دن تورکییه‌نین چیخارلارینا یؤنه‌له‌بیله‌جک هوجوملارین قارشی‌سینی آلماق،
* لیبی خالقینا انسانی یاردیم چاتدیرماق،
* لیبی میللی کوالیسیون حکومتینین طلب ائتدیگی حربی دستگی تامین ائتمک.
تورکیه مجلیسی باشقانی مصطفی شن‌توپ فؤوقع‌العاده توپلانتی چاغریسی ائتدی.
مجلیس تکلیفی مذاکیره ائتمک و سسه قویماق اوچون ۲ ژانویه جمعه آخشامی گونو ساعات ۱۴.۰۰ده توپلاناجاق.
